               27.9.2016

               BG

               Официален вестник на Европейския съюз

               C 353/108

         P8_TA(2015)0192
   Искане за снемане на парламентарния имунитет на Жером Лаврийо
   Решение на Европейския парламент от 19 май 2015 г. относно искане за снемане на парламентарния имунитет на Жером Лаврийо (2015/2014(IMM))
   (2016/C 353/17)

      Европейският парламент,

               —

               като има предвид искането за снемане на парламентарния имунитет на Жером Лаврийо, представено на 23 декември 2014 г. от френския министър на правосъдието по искане на главния прокурор на Парижкия апелативен съд и обявено на пленарно заседание на 15 януари 2015 г.,

               —

               като изслуша Жером Лаврийо съобразно член 9, параграф 5 от своя правилник,

               —

               като взе предвид членове 8 и 9 от Протокол № 7 за привилегиите и имунитетите на Европейския съюз и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,

               —

               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г., 6 септември 2011 г. и 17 януари 2013 г., (1)

               —

               като взе предвид член 26 от Конституцията на Френската република,

               —

               като взе предвид член 5, параграф 2, член 6, параграф 1 и член 9 от своя правилник,

               —

               като взе предвид доклада на комисията по правни въпроси (A8-0152/2015),

               A.

               като има предвид, че главният прокурор на Парижкия апелативен съд е изискал снемане на парламентарния имунитет на Жером Лаврийо, член на Европейския парламент, във връзка с текущо съдебно разследване по обвинения в подправяне на документи, използване на подправени документи, злоупотреба на доверие, опит за измама и съучастие в тези нарушения и тяхното укриване, незаконно финансиране на избирателна кампания и укриване и съучастие в това нарушение; и като има предвид, че френските съдии желаят, във връзка с това, да наложат мярка на задържане или полу-свободен режим по отношение на Жером Лаврийо;

               Б.

               като има предвид, че съобразно член 9 от Протокол № 7 за привилегиите и имунитетите на Европейския съюз членовете на Европейския парламент притежават на територията на тяхната собствена държава имунитетите, предоставяни на членовете на националните парламенти;

               В.

               като има предвид, че член 26, параграфи 2 и 3 от Френската конституция предвиждат, че член на Френския парламент не може да бъде задържан за сериозно престъпление или друго сериозно нарушение, нито да бъде подложен на каквато и да е мярка на задържане или полу-свободен режим, без разрешение от страна на Бюрото на парламента, чийто член е той; като има предвид, че такова разрешение не се иска при заварено тежко престъпление или нарушение или при осъждане с влязла в сила присъда; наред с това, че Френският парламент може да изиска преустановяване на задържане, мерки на лишаване от свобода или на полу-свободен режим или на производство срещу негов член;

               Г.

               като има предвид, че Жером Лаврийо е заподозрян в участие в система на фалшиво фактуриране за разходите по избирателна кампания;

               Д.

               като има предвид, че снемането на имунитета на Жером Лаврийо следва да подлежи на условията, посочени в член 9, параграф 6 от Правилника за дейността;

               Е.

               като има предвид, че предполагаемите обвинения не са свързани с длъжността на Жером Лаврийо като член на Европейския парламент, а произтичат от предходната му длъжност като заместник-директор на кампания в последните избори за президент във Франция;

               Ж.

               като има предвид, че преследването не се отнася до изразени мнения или гласувания на Жером Лаврийо като член на Европейския парламент при изпълнението на задълженията му по смисъла на член 8 от Протокол № 7 за привилегиите и имунитетите на Европейския съюз;

               З.

               като има предвид, че в настоящия случай Парламентът не следва да установява дали е налице fumus persecutionis, т.е. достатъчно сериозно и точно предположение, че производството е образувано с намерение да се навреди на политическата дейност на депутата,

               1.

               Решава да снеме имунитета на Жером Лаврийо;

               2.

               Възлага на своя председател незабавно да предаде настоящото решение и доклада на своята компетентна комисия на компетентния орган на Френската република и на Жером Лаврийо.

      (1)  Решение на Съда от 12 май 1964 г., Wagner/Fohrmann и Krier, 101/63, ECLI:EU:C:1964:28; решение на Съда от 10 юли 1986 г., Wybot/Faure и други, 149/85, ECLI:EU:C:1986:310; решение на Общия съд от 15 октомври 2008 г., Mote/Парламент, T-345/05, ECLI:EU:T:2008:440; решение на Съда от 21 октомври 2008 г., Marra/De Gregorio и Clemente, C-200/07 и C-201/07, ECLI:EU:C:2008:579; решение на Общия съд от 19 март 2010 г., Gollnisch/Парламент, T-42/06, ECLI:EU:T:2010:102; решение на Съда от 6 септември 2011 г., Patriciello, C-163/10, ECLI: EU:C:2011:543; решение на Общия съд от 17 януари 2013 г., Gollnisch/Парламент, T-346/11 и T-347/11, ECLI:EU:T:2013:23.


title: Решение (ЕС, Евратом) 2017/1606 на Европейския парламент от 27 април 2017 година относно освобождаването от отговорност във връзка с изпълнението на общия бюджет на Европейския съюз за финансовата 2015 година, раздел III — Комисия

text:
               29.9.2017

               BG

               Официален вестник на Европейския съюз

               L 252/26

         РЕШЕНИЕ (ЕС, Евратом) 2017/1606 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на общия бюджет на Европейския съюз за финансовата 2015 година, раздел III — Комисия
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2015 година (1),

               —

               като взе предвид консолидираните годишни отчети на Европейския съюз за финансовата 2015 година (COM(2016)475 — C8-0269/2016) (2),

               —

               като взе предвид доклада на Комисията относно последващите действия, свързани с освобождаването от отговорност във връзка с изпълнението на бюджета за финансовата 2014 година (COM(2016)674), и работните документи на службите на Комисията, които го придружават (SWD(2016)338 и SWD(2016)339),

               —

               като взе предвид Годишния отчет на Комисията за управлението и изпълнението на бюджета на ЕС за 2015 г. (COM(2016)446),

               —

               като взе предвид годишния доклад на Комисията до органа по освобождаване от отговорност относно вътрешните одити, извършени през 2015 г. (COM(2016)628), и работния документ на службите на Комисията, който го придружава (SWD(2016)322),

               —

               като взе предвид годишния доклад на Сметната палата относно изпълнението на бюджета за финансовата 2015 година, придружен от отговорите на институциите (3), както и специалните доклади на Сметната палата,

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Комисията във връзка с изпълнението на бюджета за финансовата 2015 година (05876/2017 — C8-0037/2017),

               —

               като взе предвид членове 317, 318 и 319 от Договора за функционирането на ЕС,

               —

               като взе предвид член 106а от Договора за създаване на Европейската общност за атомна енергия,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (5), и по-специално членове 62, 164, 165 и 166 от него,

               —

               като взе предвид член 93 и приложение IV към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A8-0150/2017),

               А.

               като има предвид, че съгласно член 17, параграф 1 от Договора за Европейския съюз Комисията изпълнява бюджета и управлява програмите и че съгласно член 317 от Договора за функционирането на ЕС тя изпълнява бюджета в сътрудничество с държавите членки и на своя собствена отговорност съгласно принципа на доброто финансово управление;

               1.

               освобождава от отговорност Комисията във връзка с изпълнението на общия бюджет на Европейския съюз за финансовата 2015 година;

               2.

               представя своите забележки в резолюцията, която е неразделна част от решенията за освобождаване от отговорност във връзка с изпълнението на общия бюджет на Европейския съюз за финансовата 2015 година, раздел III — Комисия и изпълнителни агенции, както и в своята резолюция от 27 април 2017 г. относно специалните доклади на Сметната палата в рамките на процедурата по освобождаване от отговорност на Комисията за финансовата 2015 година (6);

               3.

               възлага на своя председател да предаде настоящото решение, както и резолюцията, която е неразделна част от него, на Съвета, Комисията и Сметната палата, както и на националните парламенти и националните и регионалните контролни органи на държавите членки, и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ L 69, 13.3.2015 г.

      (2)  ОВ C 380, 14.10.2016 г., стр. 1.

      (3)  ОВ C 375, 13.10.2016 г., стр. 1.

      (4)  ОВ C 380, 14.10.2016 г., стр. 147.

      (5)  ОВ L 298, 26.10.2012 г., стр. 1.

      (6)  Приети текстове от тази дата, P8_TA(2017)0144 (вж. страница 66 от настоящия брой на Официален вестник).


title: Решение (ЕС) 2016/2154 на Европейския парламент от 27 октомври 2016 година относно освобождаването от отговорност във връзка с изпълнението на бюджета на съвместното предприятие ENIAC за финансовата 2014 година

text:
               8.12.2016

               BG

               Официален вестник на Европейския съюз

               L 333/54

         РЕШЕНИЕ (ЕС) 2016/2154 НА ЕВРОПЕЙСКИЯ ПАРЛАМЕНТ
   от 27 октомври 2016 година
   относно освобождаването от отговорност във връзка с изпълнението на бюджета на съвместното предприятие ENIAC за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместното предприятие ENIAC за финансовата 2014 година,

               —

               като взе предвид доклада на Сметната палата относно годишните отчети на съвместното предприятие ENIAC за финансовата 2014 година, придружен от отговора на съвместното предприятие (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на съвместното предприятие във връзка с изпълнението на бюджета за финансовата 2014 година (05587/2016 — C8-0058/2016),

               —

               като взе предвид своето решение от 28 април 2016 г. (3) за отсрочване на решението за освобождаване от отговорност за финансовата 2014 година, както и отговорите на изпълнителния директор на съвместното предприятие ECSEL (бившето съвместно предприятие ENIAC и съвместно предприятие ARTEMIS),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 209 от него,

               —

               като взе предвид Регламент (ЕО) № 72/2008 на Съвета от 20 декември 2007 г. за създаване на съвместно предприятие ENIAC (5),

               —

               като взе предвид Регламент (ЕС) № 561/2014 на Съвета от 6 май 2014 г. за създаване на съвместното предприятие ECSEL (6), и по-специално член 12 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (7),

               —

               като взе предвид Делегиран регламент (ЕС) № 110/2014 на Комисията от 30 септември 2013 г. относно модел на финансов регламент за органите, осъществяващи публично-частно партньорство, посочени в член 209 от Регламент (ЕС, Евратом) № 966/2012 на Европейския парламент и на Съвета (8),

               —

               като взе предвид член 94 и приложение V към своя правилник,

               —

               като взе предвид втория доклад на комисията по бюджетен контрол (А8-0264/2016),

               1.

               Освобождава от отговорност изпълнителния директор на съвместното предприятие ECSEL (бившето съвместно предприятие ENIAC и съвместно предприятие ARTEMIS) във връзка с изпълнението на бюджета на съвместното предприятие за финансовата 2014 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на съвместното предприятие ECSEL (бившето съвместно предприятие ENIAC и съвместно предприятие ARTEMIS), на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 422, 17.12.2015 г., стр. 25.

      (2)  ОВ C 422, 17.12.2015 г., стр. 26.

      (3)  ОВ L 246, 14.9.2016 г., стр. 432.

      (4)  ОВ L 298, 26.10.2012 г., стр. 1.

      (5)  ОВ L 30, 4.2.2008 г., стр. 21.

      (6)  ОВ L 169, 7.6.2014 г., стр. 152.

      (7)  ОВ L 357, 31.12.2002 г., стр. 72.

      (8)  ОВ L 38, 7.2.2014 г., стр. 2.


title: Решение на Съвета от 25 май 2007 година относно назначаване на двама членове от Нидерландия на Европейския икономически и социален комитет

text:
               2.6.2007

               BG

               Официален вестник на Европейския съюз

               C 122/1

      РЕШЕНИЕ НА СЪВЕТА

   от 25 май 2007 година
   относно назначаване на двама членове от Нидерландия на Европейския икономически и социален комитет
   (2007/C 122/01)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 259 от него,
   като взе предвид Договора за създаване на Европейската общност за атомна енергия, и по-специално член 167 от него,
   като взе предвид Решение 2006/651/ЕО, Евратом на Съвета от 15 септември 2006 г. относно назначаването на членове от Белгия, Гърция, Ирландия, Кипър, Нидерландия, Полша, Португалия, Финландия, Швеция и Обединеното кралство, както и на двама членове от Италия в Европейския икономически и социален комитет за периода от 21 септември 2006 г. до 20 септември 2010 г. (1),
   като взе предвид кандидатурите, представени от правителството на Нидерландия,
   след като получи становището на Комисията,
   като има предвид, че две места за членове от Нидерландия в гореспоменатия комитет се освободиха след оставките на г-н SLOOTWEG и г-н ETTY,
   РЕШИ:
   Член 1
   Г-н MEIJER и г-жа VAN WEZEL се назначават за членове на Европейския икономически и социален комитет на мястото на г-н SLOOTWEG и г-н ETTY за остатъка от мандата на последните, а именно до 20 септември 2010 г.
   Член 2
   Настоящото решение се публикува в Официален вестник на Европейския съюз.
   То влиза в сила в деня на неговото приемане.

      Съставено в Брюксел на 25 май 2007 година.

            За Съвета

            Председател

         A. SCHAVAN

      (1)  ОВ L 269 от 28.9.2006 г., стр. 13.


title: 2009/966/ЕО: Решение на Комисията от 30 ноември 2009 година за приемане на решения на Общността за внос на някои химични вещества съгласно Регламент (ЕО) № 689/2008 на Европейския парламент и на Съвета и за изменение на решения 2000/657/ЕО, 2001/852/ЕО, 2003/508/EО, 2004/382/EО и 2005/416/EО на Комисията

text:
               22.12.2009

               BG

               Официален вестник на Европейския съюз

               L 341/14

      РЕШЕНИЕ НА КОМИСИЯТА

   от 30 ноември 2009 година
   за приемане на решения на Общността за внос на някои химични вещества съгласно Регламент (ЕО) № 689/2008 на Европейския парламент и на Съвета и за изменение на решения 2000/657/ЕО, 2001/852/ЕО, 2003/508/EО, 2004/382/EО и 2005/416/EО на Комисията
   (2009/966/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 689/2008 на Европейския парламент и на Съвета от 17 юни 2008 г. относно износа и вноса на опасни химикали (1), и по-специално член 12, параграф 1, втора алинея от него,
   след консултация с Комитета, създаден съгласно член 133 от Регламент (EО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (2),
   като има предвид, че:

               (1)

               Съгласно Регламент (ЕО) № 689/2008 Комисията взема решение от името на Общността за това дали да бъде разрешен или не вносът в Общността на всяко химично вещество, което подлежи на процедурата по предварително обосновано съгласие (PIC).

               (2)

               На Програмата на ООН по околната среда (ЮНЕП) и на Организацията на ООН за прехрана и земеделие (ФАО) е възложено да изпълняват функциите на Секретариат за осъществяването на PIC процедурата, създадена с Ротердамската конвенция относно процедурата по предварително обосновано съгласие при международната търговия с определени опасни химични вещества и пестициди, одобрена от Общността с Решение 2006/730/ЕО на Съвета от 25 септември 2006 г. за сключване от името на Европейската общност на Ротердамската конвенция относно процедурата по предварително обосновано съгласие при международната търговия с определени опасни химични вещества и пестициди (3).

               (3)

               От Комисията се изисква, в качеството ѝ на общ определен орган, да изпраща до Секретариата на Ротердамската конвенция от името на Общността и нейните държави-членки решения за внос на химични вещества, подлежащи на PIC процедура.

               (4)

               Необходимо е да бъдат преразгледани предишните решения за внос по отношение на химичните вещества етилен оксид, флуороацетамид, HCH (смесени изомери), линдан, метамидофос, пентахлорофенол и неговите соли и естери, полибромирани бифенили (PBB), полихлорирани терфенили (PCT), прахови формулации, съдържащи комбинация от беномил, карбофуран и тирам, и съединения на живака, с цел да бъде отразено разширяването на Общността на 1 януари 2007 г., както и да бъдат взети предвид нормативните изменения в Общността след приемането на тези решения.

               (5)

               Съгласно Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (4) пускането на пазара и употребата на етилен оксид се ограничават до някои специфични области в съответствие с Регламент (ЕО) № 1451/2007 на Комисията (5). относно втората фаза на 10-годишната работна програма, посочена в член 16, параграф 2 от Директива 98/8/ЕО. Следователно е разрешен внос само за тези специфични употреби. Държавите-членки могат да решат кои от позволените съгласно Директива 98/8/EО употреби да разрешат на територията си.

               (6)

               Флуороацетамид и пентахлорофенол и неговите соли и естери не са включени като активни вещества в приложение I към Директива 91/414/EИО на Съвета от 15 юли 1991 г. относно пускането на пазара на продукти за растителна защита (6), нито в приложение I, IA или IБ към Директива 98/8/EО, поради което посочените активни вещества са забранени за употреба като пестициди. Следователно вносът на флуороацетамид и на пентахлорофенол и неговите соли и естери за употреба като пестициди е забранен.

               (7)

               От 1 юли 2008 г. метамидофос вече не е включен в приложение I към Директива 91/414/EИО, поради което държавите-членки трябваше да оттеглят всички разрешения за продукти за растителна защита, съдържащи метамидофос, и пускането на пазара на продукти за растителна защита, съдържащи метамидофос, е забранено. Освен това метамидофос не е идентифициран или нотифициран в рамките на програмата на Общността за преглед с цел оценка на съществуващите вещества съгласно Директива 98/8/ЕО и следователно пускането му на пазара за употреба като биоцид не е разрешено.

               (8)

               Производството, пускането на пазара и употребата на линдан и на HCH (смесени изомери) бяха забранени с Регламент (EО) № 850/2004 на Европейския парламент и на Съвета oт 29 април 2004 г. относно устойчивите органични замърсители и за изменение на Директива 79/117/ЕИО (7), като разрешената съгласно посочения регламент дерогация изтече на 31 декември 2007 г. Следователно е забранен всякакъв внос на посочените химични вещества, считано от същата дата.

               (9)

               Забранено е всякакво производство, пускане на пазара и употреба на хексабромо-1,1'-бифенил. Освен това посоченото химично вещество принадлежи към групата на PBB, която е включена в приложение III към Ротердамската конвенция и подлежи на PIC процедура.

               (10)

               България и Румъния станаха държави-членки на Европейския съюз на 1 януари 2007 г. Тъй като с Регламент (ЕО) № 1907/2006 се позволява на държавите-членки да разрешават специфични употреби на РСТ на територията си, решението за внос следва да бъде преразгледано, за да бъде отразено националното законодателство в посочените две нови държави-членки.

               (11)

               Следователно е целесъобразно да бъдат заменени решенията за внос на етилен оксид, флуороацетамид, HCH (смесени изомери), линдан, метамидофос, пентахлорофенол и неговите соли и естери, PBB и PCT, постановени в Решение 2000/657/EО на Комисията от 16 октомври 2000 г. за приемане на решения на Общността за внос на определени химикали съгласно Регламент (ЕИО) № 2455/92 на Съвета относно вноса и износа на определени опасни химикали (8), Решение 2001/852/EО на Комисията от 19 ноември 2001 г. за приемане на решения на Общността за внос съгласно Регламент (ЕИО) № 2455/92 на Съвета относно вноса и износа на определени опасни химикали и за изменение на Решение 2000/657/EО (9), Решение 2003/508/EО на Комисията от 7 юли 2003 г. за приемане на решения на Общността относно вноса на някои химикали в съответствие с Регламент (ЕО) № 304/2003 на Европейския парламент и на Съвета и за изменение на Решения 2000/657/ЕО и 2001/852/ЕО (10) и Решение 2005/416/EО на Комисията от 19 май 2005 г. за приемане на решения на Общността за внос на някои химични вещества в изпълнение на Регламент (ЕО) № 304/2003 на Европейския парламент и на Съвета и за изменение на Решения 2000/657/ЕО, 2001/852/ЕО и 2003/508/ЕО (11).

               (12)

               Беномил не е включен като активно вещество в приложение I към Директива 91/414/EИО, нито в приложение I, IA или IБ към Директива 98/8/EО, поради което посоченото активно вещество е забранено за употреба като пестицид. Следователно са забранени пускането на пазара и употребата като пестицид на прахови пестицидни формулации, съдържащи комбинация от беномил, карбофуран и тирам. По тази причина следва да бъде заменено решението за внос на прахови пестицидни формулации, съдържащи комбинация от беномил, карбофуран и тирам, постановено в Решение 2004/382/EО на Комисията от 26 април 2004 г. относно приемане на решения за внос на някои химически вещества съгласно Регламент (EО) № 304/2003 на Европейския парламент и на Съвета (12).

               (13)

               Съгласно Директива 79/117/EИО на Съвета от 21 декември 1978 г. относно забраната за пускане на пазара и употреба на продукти за растителна защита, съдържащи някои активни вещества (13), са забранени пускането на пазара и употребата на продукти за растителна защита, съдържащи съединения на живака като активно вещество. Освен това в съответствие с Директива 98/8/EО не са разрешени пускането на пазара и употребата на биоциди, съдържащи съединения на живака. По тази причина следва да бъде заменено решението за внос на съединения на живака, публикувано в циркулярен документ X по PIC.

               (14)

               Решения 2000/657/ЕО, 2001/852/ЕО, 2003/508/ЕО, 2004/382/ЕО и 2005/416/ЕО следва да бъдат съответно изменени,

         РЕШИ:
   Член 1
   Решенията за внос на линдан, метамидофос и пентахлорофенол и неговите соли и естери, постановени в приложението към Решение 2000/657/ЕО, се заменят с решенията за внос, постановени във формулярите за отговор относно внос, съдържащи се в приложение I към настоящото решение.
   Член 2
   Решението за внос на етилен оксид, постановено в приложение I към Решение 2001/852/ЕО, се заменя с решението за внос, постановено във формуляра за отговор относно внос, съдържащ се в приложение II към настоящото решение.
   Член 3
   Решението за внос на полибромирани бифенили (PBB), постановено в приложение III към Решение 2003/508/ЕО, се заменя с решението за внос, постановено във формуляра за отговор относно внос, съдържащ се в приложение III към настоящото решение.
   Член 4
   Решенията за внос на флуороацетамид, HCH (смесени изомери) и полихлорирани терфенили (PCT), постановени в приложение I към Решение 2005/416/ЕО, се заменят с решенията за внос, постановени във формулярите за отговор относно внос, съдържащи се в приложение IV към настоящото решение.
   Член 5
   Временното решение за внос на прахови формулации, съдържащи комбинация от беномил, карбофуран и тирам, постановено в приложение III към Решение 2004/382/ЕО, се заменя с решението за внос, постановено във формуляра за отговор относно внос, съдържащ се в приложение V към настоящото решение.
   Член 6
   Решението за внос на съединения на живака, публикувано в циркулярен документ X по PIC, се заменя с решението за внос, постановено във формуляра за отговор относно внос, съдържащ се в приложение VI към настоящото решение.

      Съставено в Брюксел на 30 ноември 2009 година.

            За Комисията

         Stavros DIMAS

            Член на Комисията

      (1)  ОВ L 204, 31.7.2008 г., стр. 1.

      (2)  ОВ L 396, 30.12.2006 г., стр. 1.

      (3)  ОВ L 299, 28.10.2006 г., стр. 23.

      (4)  ОВ L 123, 24.4.1998 г., стр. 1.

      (5)  ОВ L 325, 11.12.2007 г., стр. 3.

      (6)  ОВ L 230, 19.8.1991 г., стр. 1.

      (7)  ОВ L 158, 30.4.2004 г., стр. 7.

      (8)  ОВ L 275, 27.10.2000 г., стр. 44.

      (9)  ОВ L 318, 4.12.2001 г., стр. 28.

      (10)  ОВ L 174, 12.7.2003 г., стр. 10.

      (11)  ОВ L 147, 10.6.2005 г., стр. 1.

      (12)  ОВ L 144, 30.4.2004 г., стр. 11.

      (13)  ОВ L 33, 8.2.1979 г., стр. 36.

      ПРИЛОЖЕНИЕ I
      Преразгледани решения за внос на линдан, метамидофос и пентахлорофенол и неговите соли и естери, заменящи решенията за внос, постановени в Решение 2000/657/ЕО

      ПРИЛОЖЕНИЕ II
      Преразгледано решение за внос на етилен оксид, заменящо решението за внос, постановено в Решение 2001/852/ЕО

      РИЛОЖЕНИЕ III
      Преразгледано решение за внос на полибромирани бифенили (PBB), заменящо решението за внос, постановено в Решение 2003/508/ЕО

      ПРИЛОЖЕНИЕ IV
      Преразгледани решения за внос на флуороацетамид, HCH (смесени изомери) и полихлорирани терфенили (PCT), заменящи решенията за внос, постановени в Решение 2005/416/ЕО

      ПРИЛОЖЕНИЕ V
      Преразгледано решение за внос на прахови формулации, съдържащи комбинация от беномил, карбофуран и тирам, заменящо решението за внос, постановено в Решение 2004/382/ЕО

      ПРИЛОЖЕНИЕ VI
      Преразгледано решение за внос на съединения на живака, заменящо решението за внос, публикувано в циркулярен документ X по PIC


title: Решение (ОВППС) 2016/2352 на Комитета по политика и сигурност от 7 декември 2016 година за назначаване на командващия мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) и за отмяна на Решение (ОВППС) 2016/939 (EUTM Mali/2/2016)

text:
               21.12.2016

               BG

               Официален вестник на Европейския съюз

               L 348/25

         РЕШЕНИЕ (ОВППС) 2016/2352 НА КОМИТЕТА ПО ПОЛИТИКА И СИГУРНОСТ
   от 7 декември 2016 година
   за назначаване на командващия мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) и за отмяна на Решение (ОВППС) 2016/939 (EUTM Mali/2/2016)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Решение 2013/34/ОВППС на Съвета от 17 януари 2013 г. за военна мисия на Европейския съюз в подкрепа на обучението на въоръжените сили на Мали (EUTM Мали) (1), и по-специално член 5 от него,
   като има предвид, че:

               (1)

               Съгласно член 5, параграф 1 от Решение 2013/34/ОВППС Съветът оправомощи Комитета по политика и сигурност (КПС) в съответствие с член 38 от Договора за Европейския съюз да взема необходимите решения във връзка с упражняването на политически контрол и стратегическо ръководство на EUTM Мали, включително решенията за назначаване на следващите командващи мисията на ЕС.

               (2)

               На 8 юни 2016 г. КПС прие Решение (ОВППС) 2016/939 (2) за назначаване на бригаден генерал Eric HARVENT за командващ мисията на ЕС за EUTM Мали.

               (3)

               Белгия препоръча бригаден генерал Peter DEVOGELAERE да бъде назначен за нов командващ мисията на ЕС за EUTM Мали на мястото на бригаден генерал Eric HARVENT, считано от 19 декември 2016 г.

               (4)

               На 31 октомври 2016 г. Военният комитет на ЕС подкрепи тази препоръка.

               (5)

               Поради това Решение (ОВППС) 2016/939 следва да бъде отменено.

               (6)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,

         ПРИЕ НАСТОЯЩОТО РЕШЕНИЕ:
   Член 1
   Бригаден генерал Peter DEVOGELAERE се назначава за командващ мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали), считано от 19 декември 2016 г.
   Член 2
   Решение (ОВППС) 2016/939 се отменя.
   Член 3
   Настоящото решение влиза в сила на 19 декември 2016 г.

      Съставено в Брюксел на 7 декември 2016 година.

            За Комитета по политика и сигурност

            Председател

         W. STEVENS

      (1)  ОВ L 14, 18.1.2013 г., стр. 19.

      (2)  Решение (ОВППС) 2016/939 на Комитета по политика и сигурност от 8 юни 2016 г. за назначаване на командващия мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) и за отмяна на Решение (ОВППС) 2015/2298(EUTM Mali/1/2016) (ОВ L 155, 14.6.2016 г., стр. 25).


title: Решение на Европейския парламент от 5 май 2010 година относно освобождаването от отговорност във връзка с изпълнението на бюджета на Съвместното предприятие за „ITER“ и развитие на термоядрената енергия за финансовата 2008 година

text:
               25.9.2010

               BG

               Официален вестник на Европейския съюз

               L 252/223

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно освобождаването от отговорност във връзка с изпълнението на бюджета на Съвместното предприятие за „ITER“ и развитие на термоядрената енергия за финансовата 2008 година
   (2010/552/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Съвместното предприятие за „ITER“ и развитие на термоядрената енергия за финансовата 2008 година,
   като взе предвид доклада на Сметната палата относно годишните отчети на Съвместното предприятие за „ITER“ и развитие на термоядрената енергия за финансовата година, приключила на 31 декември 2008 г., придружен от отговорите на Съвместното предприятие (1),
   като взе предвид препоръката на Съвета от 16 февруари 2010 г. (5829/2010 – C7-0060/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Решение 2007/198/Евратом на Съвета от 27 март 2007 г. за създаване на Европейско съвместно предприятие за „ITER“ и развитието на термоядрената енергия (3), и по-специално член 5 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на Комисията по промишленост, изследвания и енергетика (A7-0094/2010),

               1.

               Освобождава от отговорност директора на Съвместното предприятие за „ITER“ и развитие на термоядрената енергия във връзка с изпълнението на бюджета на съвместното предприятие за финансовата 2008 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Съвместното предприятие за „ITER“ и развитие на термоядрената енергия, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 310, 18.12.2009 г., стр. 1.

      (2)  ОВ L 248, 16.9.2002 г., стр. 1.

      (3)  ОВ L 90, 30.3.2007 г., стр. 58.

      (4)  ОВ L 357, 31.12.2002 г., стр. 72.
    ---documentbreak---

               25.9.2010

               BG

               Официален вестник на Европейския съюз

               L 252/224

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 5 май 2010 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Съвместното предприятие за „ITER“ и развитие на термоядрената енергия за финансовата 2008 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Съвместното предприятие за „ITER“ и развитие на термоядрената енергия за финансовата 2008 година,
   като взе предвид доклада на Сметната палата относно годишните отчети на Съвместното предприятие за „ITER“ и развитие на термоядрената енергия за финансовата година, приключила на 31 декември 2008 г., придружен от отговорите на съвместното предприятие (1),
   като взе предвид препоръката на Съвета от 16 февруари 2010 г. (5829/2010 – C7-0060/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Решение 2007/198/Евратом на Съвета от 27 март 2007 г. за създаване на Европейско съвместно предприятие за „ITER“ и развитието на термоядрената енергия (3), и по-специално член 5 от него,
   като взе предвид финансовия регламент на Европейското съвместно предприятие за „ITER“ и развитие на термоядрената енергия, приет с решение на неговия управителен съвет на 22 октомври 2007 г. (наричан по-долу финансов регламент на „ITER“),
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на Комисията по промишленост, изследвания и енергетика (A7-0094/2010),

               А.

               като има предвид декларацията на Сметната палата, че е получила достатъчна увереност, че годишните отчети за финансовата 2008 година са надеждни и точни и че свързаните с тях операции са законосъобразни и редовни;

               Б.

               като има предвид, че Съвместното предприятие е в началната си фаза и че не е въвело изцяло системите си за вътрешен контрол и за финансова отчетност през 2008 г.;

               В.

               като има предвид, че член 75 от финансовия регламент на „ITER“ постановява, че Съвместното предприятие следва да създаде служба за вътрешен одит, която трябва да е съобразена със съответните международни стандарти;

               Г.

               като има предвид, че финансовият регламент на „ITER“ е базиран на рамковия Финансов регламент, който беше изменен неотдавна с цел привеждане в съответствие с измененията на общия Финансов регламент;

               Д.

               като има предвид, че на 28 февруари 2008 г. директорът на Съвместното предприятие поиска становището на Сметната палата относно финансовия регламент на „ITER“;

               Е.

               като има предвид, че през октомври 2008 г. Сметната палата публикува своето Становище № 4/2008 относно този регламент,

      Пренасяне на бюджетни кредити

               1.

               Взема предвид, че в отчета за финансовия резултат Сметната палата установи излишък от 57 600 000 EUR, което представлява 38 % от натрупаните приходи на стойност 149 700 000 EUR; подчертава по-специално, че част от този излишък (32 200 000 EUR) е пренесена за финансовата 2009 г.; взема все пак предвид отговора на Съвместното предприятие, в който се обяснява, че непълното усвояване на бюджета е нормално за първата година от финансовата автономност на Съвместното предприятие от Комисията, а също така че то е свързано със забавения старт на дейността на Международната организация за термоядрена енергия „ITER“ и на Програмата за термоядрен синтез на Евратом като цяло.

      Нередности във връзка със задълженията

               2.

               Отбелязва, че в шест случая, разгледани от Сметната палата, Съвместното предприятие е поело бюджетните задължения след съответните правни задължения; отправя следователно искане Съвместното предприятие да спазва съответните изисквания на Финансовия регламент.

      Финансов регламент на „ITER“

               3.

               Изразява задоволство, че съгласно констатациите на Сметната палата финансовият регламент на „ITER“ се базира най-общо на принципите на рамковия Финансов регламент и на общия Финансов регламент; констатира обаче, че редица специфични въпроси се нуждаят от изменение, по-точно свързаните с изключенията от бюджетните принципи, ролята на службата за вътрешен одит на Комисията, закъснялото плащане на членските вноски, правилата относно отпускането на безвъзмездни средства и преходните разпоредби, посочени в член 133 от финансовия регламент на „ITER“.

      Годишен отчет за дейността

               4.

               Препоръчва изрично на Съвместното предприятие да спазва сроковете, договорени със Сметната палата за предаването на неговия годишен отчет за дейността.

      Системи за вътрешен контрол

               5.

               Препоръчва изрично на Съвместното предприятие да работи повече по документирането на ИТ процесите и дейностите и очертаването на ИТ рисковете.

               6.

               Взема предвид, че вътрешният одитор на Съвместното предприятие е поел задълженията си едва на 1 юли 2009 г.; все пак поздравява Съвместното предприятие за изготвянето на план за действие за прилагане на стандарти за вътрешен контрол и създаването на работна група, която ще координира, наблюдава и докладва за изпълнението на плана за действие; изтъква освен това, че Съвместното предприятие е определило длъжностно лице за защита на данните и са предприети стъпки за разработване на план за непрекъснатост на дейността и възстановяване на данните.

               7.

               Взема под внимание заявлението на Съвместното предприятие, че понастоящем се осъществява анализ на всички свързани оперативни процеси.

               8.

               Отбелязва, че през 2008 г. в Съвместното предприятие са записани приходи от лихви в размер на 216 304,89 EUR; заключава от годишните отчети и размера на разходите за лихви, че Съвместното предприятие разполага трайно с висок размер на наличните парични средства; отбелязва, че към 31 декември 2008 г. паричните средства в наличност на Съвместното предприятие възлизат на 58 980 569,87 EUR; изисква от Комисията да провери какви възможности съществуват за прилагането на ориентирано спрямо потребностите управление на паричните средства в Съвместното предприятие, както и какви концептуални промени са необходими, с цел трайно поддържане на възможно най-малък размер на наличните парични средства в Съвместното предприятие.

      (1)  ОВ C 310, 18.12.2009 г., стр. 1.

      (2)  ОВ L 248, 16.9.2002 г., стр. 1.

      (3)  ОВ L 90, 30.3.2007 г., стр. 58.

      (4)  ОВ L 357, 31.12.2002 г., стр. 72.


               12.8.2016

               BG

               Официален вестник на Европейския съюз

               C 294/62

         P8_TA(2014)0085
   Неповдигане на възражения срещу делегиран акт: режим за продукти с произход от определени страни от АКТБ
   Решение на Европейския парламент да не се представят възражения срещу Делегиран регламент на Комисията от 14 ноември 2014 година за изменение на приложение I на Регламент (ЕО) № 1528/2007 за прилагане на режима за продукти с произход от определени страни, които са част от групата държави от Африка, Карибския и Тихоокеанския басейн (АКТБ), предвидени в споразуменията, установяващи или водещи до установяване на споразуменията за икономическо партньорство C(2014)08355 — 2014/2954(DEA)
   (2016/C 294/22)

      Европейският парламент,

               —

               като взе предвид Делегирания регламент на Комисията C(2014)08355 ,

               —

               като взе предвид писмото на Комисията от 26 ноември 2014 г., с което последната отправя искане към Европейския парламент да заяви, че няма да представя възражения срещу делегирания регламент,

               —

               като взе предвид писмото от 5 декември 2014 г. на комисията по международна търговия до председателя на Съвета на председателите на комисии,

               —

               като взе предвид член 290 от Договора за функционирането на Европейския съюз,

               —

               като взе предвид Регламент (ЕО) № 1528/2007 на Съвета от 20 декември 2007 г. за прилагане на режима за продукти с произход от определени страни, които са част от групата държави от Африка, Карибския и Тихоокеанския басейн (АКТБ), предвидени в споразуменията, установяващи или водещи до установяване на споразуменията за икономическо партньорство (1), и по специално член 2, параграф 2 и член 24а параграф 6 от него,

               —

               като взе предвид Регламент (ЕС) № 527/2013 на Европейския парламент и на Съвета от 21 май 2013 година за изменение на Регламент (ЕО) № 1528/2007 на Съвета по отношение на изключването на определени държави от списъка с региони или държави, които са приключили преговори (2),

               —

               като взе предвид препоръката за решение на комисията по международна търговия,

               —

               като взе предвид член 105, параграф 6 от своя правилник,

               —

               като взе предвид обстоятелството, че не е представено никакво възражение в срока, предвиден в член 105, параграф 6 от своя правилник, който изтече на 16 декември 2014 г.,

               A.

               като има предвид, че съгласно Регламент (ЕС) № 527/2013 Кения престана да бъде обхванати от режима за достъп до пазара, разрешен съгласно Регламент (ЕО) № 1528/2007, считано от 1 октомври 2014 г.

               Б.

               като има предвид, че Кения, Европейският съюз и неговите държави членки приключиха преговорите за споразумение за икономическо партньорство на 16 октомври 2014 г.

               В.

               като има предвид, че на 14 ноември 2014 г. Комисията прие делегиран акт за връщането на Кения в списъка в приложение I на Регламент (ЕО) № 1528/2007;

               Г.

               като има предвид, че Комисията подчерта, че решението да не се повдигат възражения ще ограничи потенциалната опасност от отклоняване на търговията на Кения и от спад на износа на страната в ЕС, с което ще се намалят загубите в сектора на риба тон, както и в секторите на градинарството и рязаните цветя;

               1.

               Заявява, че не представя възражения срещу делегирания регламент;

               2.

               Възлага на своя председател да предаде настоящото решение на Съвета и на Комисията.

      (1)  ОВ L 348, 31.12.2007 г., стp. 1.

      (2)  ОВ L 165, 18.6.2013 г., стp. 59.


title: Решение (ЕС) 2016/979 на Съвета от 20 май 2016 година относно присъединяването на Хърватия към Конвенцията, съставена на основание член К.3 от Договора за Европейския съюз, за взаимопомощ и сътрудничество между митническите администрации

text:
               18.6.2016

               BG

               Официален вестник на Европейския съюз

               L 161/35

         РЕШЕНИЕ (ЕС) 2016/979 НА СЪВЕТА
   от 20 май 2016 година
   относно присъединяването на Хърватия към Конвенцията, съставена на основание член К.3 от Договора за Европейския съюз, за взаимопомощ и сътрудничество между митническите администрации
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз,
   като взе предвид Акта за присъединяване на Хърватия, и по-специално член 3, параграфи 4 и 5 от него,
   като взе предвид препоръката на Европейската комисия,
   като взе предвид становището на Европейския парламент (1),
   като има предвид, че:

               (1)

               Конвенцията, съставена на основание член К.3 от Договора за Европейския съюз, за взаимопомощ и сътрудничество между митническите администрации (2) („Конвенцията“) беше подписана в Брюксел на 18 декември 1997 г. Тя влиза в сила 90 дни след уведомлението за приключването на конституционните процедури за приемането на Конвенцията от държавата, която като членка на Европейския съюз към датата на приемане от Съвета на акта за съставяне на Конвенцията е последната, която изпълнява тази формалност.

               (2)

               В съответствие с член 32, параграф 4 от Конвенцията до влизането ѝ в сила всяка една държава членка може, при представяне на уведомлението, посочено в член 32, параграф 2 от Конвенцията, или на по-късен етап, да декларира, че ще я прилага в отношенията си с държавите членки, които са декларирали същото.

               (3)

               В член 3, параграф 4 от Акта за присъединяване на Хърватия се предвижда, че Хърватия се присъединява към конвенциите и протоколите, изброени в приложение I към Акта за присъединяване. Тези конвенции и протоколи включват, inter alia, Конвенцията. Конвенцията влиза в сила по отношение на Хърватия на датата, определена от Съвета.

               (4)

               Съгласно член 3, параграф 5 от Акта за присъединяване Съветът взема решение за извършването на всички промени, необходими поради присъединяването на Република Хърватия към конвенциите и протоколите, изброени в приложение I към Акта за присъединяване,

         ПРИЕ НАСТОЯЩОТО РЕШЕНИЕ:
   Член 1
   Конвенцията влиза в сила по отношение на Хърватия на първия ден от първия месец след датата на публикуване на настоящото решение.
   Член 2
   Текстът на Конвенцията, изготвен на хърватски език (3), е автентичен при същите условия като текстовете на другите езици на Конвенцията.
   Член 3
   Настоящото решение поражда действие в деня след публикуването му в Официален вестник на Европейския съюз.

      Съставено в Брюксел на 20 май 2016 година.

            За Съвета

            Председател

         K.H.D.M. DIJKHOFF

      (1)  Становище от 28 април 2016 г. (все още непубликувано в Официален вестник).

      (2)  ОВ C 24, 23.1.1998 г., стр. 2.

      (3)  Тексът на Конвенцията на хърватски език е публикуван в специално издание на Официален вестник (глава 19, том 014, страница 156).


title: Решение 2012/687/ОВППС на Съвета от 6 ноември 2012 година за изменение на Решение 2010/413/ОВППС относно ограничителни мерки срещу Иран

text:
               7.11.2012

               BG

               Официален вестник на Европейския съюз

               L 307/82

         РЕШЕНИЕ 2012/687/ОВППС НА СЪВЕТА
   от 6 ноември 2012 година
   за изменение на Решение 2010/413/ОВППС относно ограничителни мерки срещу Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение 2010/413/ОВППС на Съвета от 26 юли 2010 г. относно ограничителни мерки срещу Иран (1), и по-специално член 23, параграф 2 от него,
   като има предвид, че:

               (1)

               На 26 юли 2010 г. Съветът прие Решение 2010/413/ОВППС.

               (2)

               Към списъка на подлежащите на ограничителни мерки лица и образувания, посочени в приложение II към Решение 2010/413/ОВППС, следва да се добави още едно образувание,

         ПРИЕ НАСТОЯЩОТО РЕШЕНИЕ:
   Член 1
   Образуванието, посочено в приложението към настоящото решение, се добавя към част I, раздел Б от списъка, който се съдържа в приложение II към Решение 2010/413/ОВППС.
   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 6 ноември 2012 година.

            За Съвета

            Председател

         A. D. MAVROYIANNIS

      (1)  ОВ L 195, 27.7.2010 г., стр. 39.

      ПРИЛОЖЕНИЕ

         ОБРАЗУВАНИЕ, ПОСОЧЕНО В ЧЛЕН 1

      Б.   Образувания

                  Име

                  Идентификационни данни

                  Мотиви

                  Дата на включване в списъка

                  1.

                  National Iranian Oil Company Nederland (позната също като: NIOC Netherlands Representation Office)

                  Blaak 512, 3011 TA and Weena 333, 3013 AL Ротердам, Нидерландия.
                  Тел. +31 (10) 225 0177, +31 (10) 225 0308.
                  http://www.nioc-intl.com/Offices_Rotterdam.htm.

                  Дъщерно дружество на National Iranian Oil Company (NIOC).

                  7.11.2012 г.


title: 2010/559/ЕС: Решение на Съвета от 13 септември 2010 година относно стартирането на автоматизиран обмен на данни за регистрацията на превозните средства във Финландия

text:
               17.9.2010

               BG

               Официален вестник на Европейския съюз

               L 245/34

         РЕШЕНИЕ НА СЪВЕТА
   от 13 септември 2010 година
   относно стартирането на автоматизиран обмен на данни за регистрацията на превозните средства във Финландия
   (2010/559/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид член 25 от Решение 2008/615/ПВР на Съвета от 23 юни 2008 г. относно засилването на трансграничното сътрудничество, по-специално в борбата срещу тероризма и трансграничната престъпност (1),
   като взе предвид член 20 и глава 4 от приложението към Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР (2),
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в приложение на договорите.

               (2)

               Съответно член 25 от Решение 2008/615/ПВР е приложим и Съветът трябва единодушно да вземе решение дали държавите-членки са въвели разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията съгласно посоченото в член 25, параграф 2 от Решение 2008/615/ПВР следва да се вземат въз основа на доклад за оценка, който се изготвя на основата на въпросник. По отношение на автоматизирания обмен на данни в съответствие с глава 2 от Решение 2008/615/ПВР, докладът за оценка следва да се основава на посещение за оценка и на пилотно изпитване.

               (4)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всеки автоматизиран обмен на данни и следва да бъде попълнен от държавата-членка веднага щом тя счете, че е изпълнила необходимите условия за дадена категория данни.

               (5)

               Финландия е попълнила въпросника относно защитата на данните, както и въпросника относно данните за регистрацията на превозните средства.

               (6)

               Финландия е осъществила пилотно изпитване с Нидерландия с цел оценяване на резултатите от въпросника относно данните за регистрацията на превозните средства.

               (7)

               Беше проведено посещение за оценка във Финландия и екипът за оценка изготви доклад относно това посещение, който беше предаден на съответната работна група на Съвета с цел оценяване на резултатите от въпросника относно данните за регистрацията на превозните средства.

               (8)

               На Съвета беше предоставен доклад за цялостна оценка, в който са представени обобщено резултатите от въпросника, посещението за оценка и пилотното изпитване относно данните за регистрацията на превозните средства,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизираното търсене на данни за регистрацията на превозните средства Финландия изпълни изцяло общите разпоредби за защита на данните на глава 6 от Решение 2008/615/ПВР и има право да получава и предоставя лични данни съгласно член 12 от посоченото решение, считано от датата на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 13 септември 2010 година.

            За Съвета

            Председател

         S. VANACKERE

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.


title: 2014/101/ЕС: Решение на Съвета от 18 февруари 2014 година за назначаване на член от Чешката република в Комитета на регионите

text:
               21.2.2014

               BG

               Официален вестник на Европейския съюз

               L 52/17

      РЕШЕНИЕ НА СЪВЕТА

   от 18 февруари 2014 година
   за назначаване на член от Чешката република в Комитета на регионите
   (2014/101/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Чешката република,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Bohuslav SVOBODA ще се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Комитета на регионите за остатъка от мандата, а именно до 25 януари 2015 г.:

               —

               г-н Tomáš HUDEČEK, Primátor hl. města Prahy.

         Член 2
   Настоящото решение влиза в сила в деня на приемането му.

      Съставено в Брюксел на 18 февруари 2014 година.

            За Съвета

            Председател

         G. STOURNARAS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: 2007/793/ЕО: Решение на Комисията от 29 ноември 2007 година за назначаване на членовете на групата за диалог между заинтересованите страни в областта на общественото здраве и защитата на потребителите, създадена с Решение 2007/602/ЕО

text:
               6.12.2007

               BG

               Официален вестник на Европейския съюз

               L 320/33

      РЕШЕНИЕ НА КОМИСИЯТА

   от 29 ноември 2007 година
   за назначаване на членовете на групата за диалог между заинтересованите страни в областта на общественото здраве и защитата на потребителите, създадена с Решение 2007/602/ЕО
   (2007/793/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 2007/602/ЕО на Комисията от 5 септември 2007 г. за учредяване на група за диалог между заинтересованите страни в областта на общественото здраве и защитата на потребителите (1), и по-специално член 3, параграф 1 от него,
   като има предвид, че:

               (1)

               Група за диалог между заинтересованите страни в областта на общественото здраве и защитата на потребителите беше създадена с Решение 2007/602/ЕО, считано от 10 октомври 2007 г., с цел да консултира Комисията относно най-добрите практики в консултативния процес, както и да я подпомага по-добре да приспособи към техните нужди в горепосочените области процесите на ангажиране на заинтересованите страни.

               (2)

               Съгласно член 3, параграф 1 от Решение 2007/602/ЕО членовете на групата се назначават от Комисията измежду специалисти, компетентни в областите, посочени в член 2, параграф 2 от същото решение, които са отговорили на поканата за изразяване на интерес.

               (3)

               Поканата за изразяване на интерес беше публикувана на 12 юни 2007 г. с краен срок 27 юли 2007 г. Бяха получени приблизително 127 ответни отговора.

               (4)

               Деветнадесет специалисти бяха избрани измежду кандидатурите, получени в отговор на поканата за изразяване на интерес. Тази група е съставена с балансираното участие на страните, заинтересовани от различните области, които са в компетенцията на Генерална дирекция „Здравеопазване и защита на потребителите“. Назначенията се извършват съобразно най-висока степен на компетентност, широк кръг на приложими експертни познания и в съответствие с тези критерии възможно най-широко географско разпределение в рамките на Общността, както и равновесие между половете.

               (5)

               С допълнително решение Комисията ще определи кои членове да бъдат назначени за период от четири години и кои членове да бъдат назначени за период от две години в съответствие с член 3, параграф 4 от Решение 2007/602/ЕО,

         РЕШИ:
   Член 1
   Комисията назначава следните лица за членове на групата за диалог между заинтересованите страни:

               BAX Willemien

               BERTELETTI KEMP Florence

               CZIMBALMOS Ágnes

               DAVCHEVA Yanka

               DI PUPPO Roshan

               FEDERSPIEL Benedicte

               FELLER Roxane

               GALLANI Barbara

               GOUVEIA Rodrigo

               JONNAERT Erik

               KETTLITZ Beate

               KNABE Agnese

               MACCHIA BANGSGAARD Flaminia

               PELLEGRINO Patrice

               ORTEGA PECINA David Miguel

               RAWLING Ruth

               ROSS Melody

               SHEPPARD Philip

               TIDDENS-ENGWIRDA Lisette

         Член 2
   Настоящото решение влиза в сила на 29 ноември 2007 г.

      Съставено в Брюксел на 29 ноември 2007 година.

            За Комисията

         Markos KYPRIANOU

            Член на Комисията

      (1)  ОВ L 234, 6.9.2007 г., стр. 13.


title: 2008/384/ЕО: Решение на Комисията от 21 май 2008 година за изменение на Решение 2005/622/ЕО на Комисията за приемане на гаранции във връзка с антидъмпинговата процедура относно вноса на плосковалцувани продукти от силициева електротехническа стомана с произход от Съединените американски щати и Русия

text:
               22.5.2008

               BG

               Официален вестник на Европейския съюз

               L 132/20

      РЕШЕНИЕ НА КОМИСИЯТА

   от 21 май 2008 година
   за изменение на Решение 2005/622/ЕО на Комисията за приемане на гаранции във връзка с антидъмпинговата процедура относно вноса на плосковалцувани продукти от силициева електротехническа стомана с произход от Съединените американски щати и Русия
   (2008/384/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност (1) („основният регламент“), и по-специално членове 8 и 9 от него,
   след консултация с Консултативния комитет,
   като има предвид, че:
   А.   ПРЕДШЕСТВАЩА ПРОЦЕДУРА

               (1)

               С Регламент (ЕО) № 1371/2005 (2), Съветът наложи окончателно антидъмпингово мито върху вноса на текстуровани плосковалцувани продукти от силициевa електротехническa стоманa („GOES“) с произход от Съединените американски щати („САЩ“) и Русия.

               (2)

               С Решение 2005/622/ЕО (3), Комисията прие ценови гаранции, предложени от два сътрудничещи производителя износителя, по отношение на чийто внос е било наложено специфично за дружествата мито, а именно AK Steel Corporation, САЩ, и Novolipetsk Iron and Steel Corporation („NLMK“), Русия.

         Б.   ОТМЯНА НА РЕШЕНИЕ 2005/622/ЕО

               (3)

               На 23 февруари 2007 г., Комисията започна (4) частично междинно преразглеждане, ограничено до проучване на равнището на дъмпинг по отношение на два руски производителя износителя, NLMK и Viz Stal.

               (4)

               Заключенията от преразглеждането, изложени в Регламент (ЕО) № 435/2008 г. на Съвета (5), са, че мерките, които понастоящем са в сила по отношение на вноса на GOES от Русия, следва да бъдат отменени, а процедурата, засягаща въпросния внос, следва да бъде прекратена.

               (5)

               С оглед на изложеното по-горе, Решение 2005/622/ЕО на Комисията, с което Комисията приема гаранции от страна на NLMK, следва да бъде изменено, а предложената от NLMK гаранция да бъде отменена.

         РЕШИ:
   Член 1
   Отменя се приетата с Решение 2005/622/ЕО гаранция, предложена от Novolipetsk Iron & Steel Corporation (NLMK).
   Член 2
   Член 1 от Решение 2005/622/ЕО се заменя със следния текст:

      „Член 1
      Приема се гаранцията, предложена от производителя, посочен в таблицата по-долу, във връзка с настоящата антидъмпингова процедура по отношение на вноса на текстуровани плосковалцувани изделия от силициева електротехническа стомана с произход от Съединените американски щати.

                  Държава

                  Дружество

                  Допълнителен код по ТАРИК

                  САЩ

                  Произвеждано от AK Steel Corporation — 703, Curtis Street, Middletown, Ohio
                  или
                  Произвеждано от AK Steel Corporation — 703, Curtis Street, Middletown, Ohio, и продавано от AK Steel BV, Oosterhout, Нидерландия, на първия независим клиент в Общността, действащ като вносител.

                  A673“

   Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 21 май 2008 година.

            За Комисията

         Peter MANDELSON

            Член на Комисията

      (1)  ОВ L 56, 6.3.1996 г., стр. 1. Регламент, последно изменен с Регламент (ЕО) № 2117/2005 (ОВ L 340, 23.12.2005 г., стр. 17).

      (2)  ОВ L 223, 27.8.2005 г., стр. 1. Регламент, последно изменен с Регламент (ЕО) № 41/2008 (ОВ L 16, 19.1.2008 г., стр. 1).

      (3)  ОВ L 223, 27.8.2005 г., стр. 42.

      (4)  ОВ C 39, 23.2.2007 г., стp. 26.

      (5)  ОВ L 132, 22.5.2008 г., стр. 1.


title: Решение на Съвета от 29 май 2006 година за приключване на консултациите с Ислямска република Мавритания по член 96 от ревизираното Споразумение от Котону

text:
Важна правна забележка

|

32006D0470

Официален вестник n° L 187 , 08/07/2006 стр. 0028 - 0031 Официален вестник n° L 076 , 16/03/2007 стр. 0031 - 0034

		20060529Решение на Съветаот 29 май 2006 годиназа приключване на консултациите с Ислямска република Мавритания по член 96 от ревизираното Споразумение от Котону(2006/470/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Споразумението за партньорство АКТБ — EО, подписано в Котону на 23 юни 2000 г. [1] (наричано по-долу "Споразумението АКТБ — EО"), изменено със Споразумението, подписано в Люксембург на 25 юни 2005 г. [2], и по-специално член 96 от него,като взе предвид Вътрешното споразумение за мерките, които следва да бъдат предприети, както и процедурите, които следва да бъдат спазени за прилагането на Споразумението АКТБ — EО [3], и по-специално член 3 от него,като взе предвид предложението на Комисията,като има предвид, че:(1) Бяха нарушени основните елементи, посочени в член 9 от Споразумението АКТБ — EО.(2) Съгласно член 96 от Споразумението АКТБ — EО на 30 ноември 2005 г. започнаха консултации със страните от АКТБ и Ислямска република Мавритания, по време на които мавританските власти поеха специфични задължения за преодоляване на определените от Европейския съюз проблеми, както и за прилагането на тези задължения в рамките на интензивен диалог от 120 дни.(3) В края на този период се установи, че са предприети конкретни инициативи по отношение на някои от посочените по-горе задължения, както и други задължения са изпълнени. Независимо от това, все още е необходимо изпълнението на определени важни мерки относно съществени елементи на Споразумението АКТБ — EО,РЕШИ:Член 1Приключва консултациите с Ислямска република Мавритания по член 96 от Споразумението АКТБ — EО.Член 2Приема мерките, които са посочени в приложеното писмо, като подходящи мерки по член 96, параграф 2, буква в) от Споразумението АКТБ — EО.Член 3Настоящото решение влиза в сила в деня на приемането му.Действието на настоящото решение изтича на 29 ноември 2007 г. Решението се преразглежда редовно, най-малко веднъж на шест месеца.Член 4Настоящото решение се публикува в Официален вестник на Европейския съюз.Съставено в Брюксел на 29 май 2006 година.За СъветаПредседателM. Bartenstein[1] ОВ L 317, 15.12.2000 г., стр. 3.[2] ОВ L 209, 11.8.2005 г., стр. 27.[3] ОВ L 317, 15.12.2000 г., стр. 376.--------------------------------------------------20060529ПРИЛОЖЕНИЕУважаеми г-н министър-председател,Европейският съюз (EС) придава важно значение на разпоредбите на член 9 от ревизираното Споразумението от Котону. Партньорството АКТБ — EС се основава на зачитането на човешките права, демократичните принципи и върховенството на закона; това са съществени елементи на Споразумението, които формират основата на нашите отношения.В декларацията си от 3 август 2005 г. относно държавния преврат в Мавритания ЕС повторно осъди всички опити за завземане на власт със сила, както и призова за зачитане на демокрацията и конституционния ред.Съгласно член 96 от ревизираното Споразумение от Котону и като разглежда държавният преврат от 3 август 2005 г. като нарушение на определени съществени елементи, изброени в посочения член, ЕС покани Мавритания на консултации по начин, предвиден в Споразумението, за да проучи подробно ситуацията, както и да предприеме стъпки за отстраняването ѝ, при необходимост.Тези консултации започнаха в Брюксел на 30 ноември 2005 г. Мавритания представи презентация, на основата на меморандум от 24 ноември 2005 г., за развитията в ситуацията на страната след преврата от 3 август, както и за програмата на властите по време на преходния период.От своя страна ЕС с удоволствие отбелязва, че Мавритания вече потвърди известен брой задължения, които бяха поети по-рано, както и предложи положителни стъпки за изпълнението им.Както се отбелязва по-долу, по време на срещата Мавритания пое 23 специфични ангажимента в областта на зачитането на демократичните принципи, фундаменталните свободи и права, върховенството на закона и доброто управление. Също така страната обеща да предостави на ЕС отчет за изпълнението на тези задължения до средата на януари 2006 г., а след това да предоставя регулярни тримесечни отчети за развитието на ситуацията.Отчетът, който бе предоставен в средата на януари, позволи на ЕС да заключи, че е постигнат значителен напредък. В допълнение към напредъка вече отбелязан при откриването на консултациите, бяха наблюдавани редица промени, и по-специално относно:- дефинирането на процедурите за административно преброяване за изборни цели, с оглед на изготвянето на надежден и прозрачен избирателен списък,- приемането от Министерския съвет на проекта на закон за изменения и допълнения на Конституцията, който ще бъде предмет на референдум,- назначаването на нови валии (регионални управители) и съдии (префекти), както и издаването на циркулярно писмо за неутралността на централната и териториалната администрация спрямо общинските и регионалните власти, доколкото последните са поели задълженията си,- приемането на наредба, на 26 януари 2006 г., за изменение на кодeкса нa общините и зa въвеждане на принципа на независимите кандидатури,- започването на консултации с политическите партии относно разпоредбите, които следва да се приемат във връзка с преразглеждането на видовете избирателни системи, включително достъпа на жените до изборни мандати и приемането на единна бюлетина,- разработването на програма за повишаване на съзнанието за гражданските въпроси и за внушаване на граждански ценности, както и инициирането на гражданска кампания с присъствието на държавните институции, националната независима изборна комисия, политическите партии, гражданските организации и печата,- създаването на работна група към министъра на правосъдието, която да проверява съответствието с конституцията на текстовете за демократичните свободи и права и да прави предложения, при необходимост,- създаването с указ и сформирането на национална консултативна комисия за реформата на печата и аудиовизуалния сектор,- предавaне на правителството на проект на наредба за създаването на Национална независима комисия по човешките права,- изпращането на циркулярни писма от Министерството на правосъдието и Министерството на вътрешните работи до службите по съдебно преследване и властите на териториалната администрация, с които се иска от тях да търсят, откриват и преследват всички случаи, които могат да включват пряка или косвена експлоатация на хора,- приемането от Министерския съвет на проекти на наредби, с които се прави възможно присъединяването към Конвенцията на ООН срещу корупцията, както и ратифицирането на Африканската конвенция срещу корупцията,- създаването на временен комитет, който да наблюдава приложението на Инициативата за прозрачност на добивната промишленост (ИПДП), както и приемането на проект на постановление за създаването, организацията и работата на Националния ИПДП комитет.Инициативите, въведени от временните власти, несъмнено ще подпомогнат засилването на демократичните принципи, фундаменталните свободи и права, върховенството на закона и доброто управление във Вашата страна. Независимо от това, повечето от задълженията, поети в началото на консултациите, ще бъдат изпълнени през по-дълъг период от време, поради което ще е необходимо да се наблюдава тяхното изпълнение.В тази връзка ЕС очаква по-нататъшното прилагане на основните мерки, и по-специално чрез:- организацията и провеждането на свободни и прозрачни избори, на основата на надеждни и пълни избирателни списъци, балансирани изборни системи и избирателни колегии, които са честни и са съгласувани с политическите партии,- зачитане на плурализма в аудиовизуалния сектор, и по-специално създаване на свободни радиостанции извън големите градове, както и ревизия на законодателството в областта на печата,- насърчаване на човешките права, и по-специално чрез продължаване на усилията за създаване на национална независима комисия по човешките права, връщането на бежанците и възобновяването на техните права,- прилагането на законите, които забраняват робството и които предвиждат адекватно третиране на всички проблеми, възникващи от това зло,- реформа на съдебната система,- продължаване на подобренията в управлението, включително публикуване на актуализирани икономически и бюджетни статистически данни,- ефективно прилагане на Инициативата за прозрачност на добивната промишленост в секторите на минното дело и на добиването на минерални масла, както и прилагане на едни и същи принципи на добро управление в другите сектори на добиване на природни ресурси, и по-специално по отношение на риболова.В духа на партньорството на основата на Споразумението от Котону ЕС изрази готовността си да подпомогне изпълнението на задълженията на Мавритания. В продължение на консултациите, както и предвид на поетите задължения и все още съществуващата необходимост от предприемане на съответните мерки, е взето решено да бъдат приети следните подходящи мерки съгласно член 96, параграф 2, буква в) от ревизираното Споразумение от Котону:- текущите дейности на сътрудничеството в рамките на Деветия европейски фонд за развитие (ЕФР) и на неговите предшественици ще бъдат продължени, при условие че бъдат съблюдавани специалните условия на споразуменията за финансиране,- подготовката и прилагането на проектите за институционална подкрепа на процеса на преход, чието иницииране бе решено при откриването на консултациите, ще продължи,- подготовката и прилагането на мерките, планирани в рамките на Деветия ЕФР и на неговите предшественици в други области на сътрудничество на Общността, също ще продължи,- ще бъдат инициирани програмни дейности за Десетия ЕФР в съответствие с времевия график, изготвен от съответните звена на Комисията. Приключването на отделните етапи на процеса на програмиране ще бъде в зависимост от провеждането на референдума за конституцията и планираните избори при удовлетворителни условия, както и във времевите рамки, определени от временните власти,- стратегическият документ за Мавритания за Десетия ЕФР не може да бъде подписан преди потвърждението за това, че страната по ефективен начин се е завърнала към конституционния ред, след като свободните и прозрачни президентски и парламентарни избори са довели до нови демократично избрани институции, които встъпват в длъжност.Председателството на ЕС и Европейската комисия ще провеждат регулярни съвместни прегледи, първият от които ще се проведе в рамките на следващите шест месеца.ЕС ще продължи да наблюдава отблизо ситуацията в Мавритания. Съгласно член 8 от Споразумението от Котону, в рамките на 18-месечен мониторингов период, с Вашето правителство ще бъде провеждан засилен политически диалог, който цели възобновяването на демокрацията и върховенството на закона, и по-специално чрез провеждането на свободни и прозрачни местни, парламентарни, сенатски и президентски избори, както и засилване съблюдаването на човешките права и фундаменталните свободи.В случай че изпълнението на задълженията на мавританските власти се ускори или обратно — се забави, ЕС си запазва правото да коригира съответните мерки.Искрено Ваш,Съставено в Брюксел,За КомисиятаЗа Съвета--------------------------------------------------


title: 2014/858/ЕС: Решение на Комисията от 1 декември 2014 година относно нотификацията от страна на Обединеното кралство Великобритания и Северна Ирландия за желанието му да участва в актовете на Съюза в областта на полицейското сътрудничество и съдебното сътрудничество по наказателноправни въпроси, които са приети преди влизането в сила на Договора от Лисабон и които не са част от достиженията на правото от Шенген

text:
               1.12.2014

               BG

               Официален вестник на Европейския съюз

               L 345/6

         РЕШЕНИЕ НА КОМИСИЯТА
   от 1 декември 2014 година
   относно нотификацията от страна на Обединеното кралство Великобритания и Северна Ирландия за желанието му да участва в актовете на Съюза в областта на полицейското сътрудничество и съдебното сътрудничество по наказателноправни въпроси, които са приети преди влизането в сила на Договора от Лисабон и които не са част от достиженията на правото от Шенген

      (2014/858/ЕС)

   ЕВРОПЕЙСКАТА КОМИСИЯ,
   като взе предвид Протокол № 36 относно преходните разпоредби, и по-специално член 10, параграф 5 от него във връзка с член 4 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, както и член 331, параграф 1 от Договора за функционирането на Европейския съюз,
   като има предвид, че:

               (1)

               Член 10, параграф 4 от Протокол № 36 позволява на Обединеното кралство най-късно шест месеца преди изтичането на петгодишния преходен период, посочен в член 10, параграф 3 от Протокол № 36, да нотифицира Съвета, че не приема по отношение на актове на Съюза в областта на полицейското сътрудничество и съдебното сътрудничество по наказателноправни въпроси, които са приети преди влизането в сила на Договора от Лисабон, правомощията на Комисията и на Съда, както са посочени в член 10, параграф 1 от Протокол № 36.

               (2)

               С писмо до председателя на Съвета от 24 юли 2013 г. Обединеното кралство се възползва от посочената по-горе възможност, като нотифицира, че не приема посочените правомощия на Комисията и на Съда, като последицата от това е, че съответните актове в областта на полицейското сътрудничество и съдебното сътрудничество по наказателноправни въпроси престават да се прилагат за Обединеното кралство на 1 декември 2014 г.

               (3)

               Член 10, параграф 5 от Протокол № 36 позволява на Обединеното кралство да нотифицира желанието си да участва в актовете, чието прилагане спрямо него е прекратено.

               (4)

               С писмо до председателя на Съвета, което поражда действие на 1 декември 2014 г., Обединеното кралство се възползва от тази възможност, като нотифицира желанието си да участва в някои от посочените по-горе актове.

               (5)

               За съответните актове, които не са част от достиженията на правото от Шенген, член 10, параграф 5 от Протокол № 36 се позовава на Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, член 4 от който препраща към процедурата, предвидена в член 331, параграф 1 от ДФЕС. Посочената разпоредба предвижда Комисията да потвърди участието на съответната желаеща да участва държава членка и да се увери, при необходимост, че условията за участие са изпълнени.

               (6)

               Съгласно последното изречение от член 10, параграф 5 от Протокол № 36 институциите на Съюза и Обединеното кралство се стремят да възстановяват във възможно най-голяма степен участието на Обединеното кралство в достиженията на правото на Съюза по отношение на пространството на свобода, сигурност и правосъдие, без това да засяга сериозно практическото действие на различни части от него и като се съблюдава неговото единство.

               (7)

               Условията, посочени в последното изречение на член 10, параграф 5 от Протокол № 36, са изпълнени за актовете, които са предмет на нотификацията от страна на Обединеното кралство и които са изброени в приложението към настоящото решение.

               (8)

               Участието на Обединеното кралство в актовете, изброени в приложението към настоящото решение, следва да бъде потвърдено,

         ПРИЕ НАСТОЯЩОТО РЕШЕНИЕ:
   Член 1
   Участието на Обединеното кралство в актовете, изброени в приложението към настоящото решение, се потвърждава, считано от датата на влизане в сила на настоящото решение.
   Член 2
   Настоящото решение се публикува в Официален вестник на Европейския съюз.
   То влиза в сила на 1 декември 2014 г.

      Съставено в Брюксел на 1 декември 2014 година.

            За Комисията

            Председател

         Jean-Claude JUNCKER

      ПРИЛОЖЕНИЕ

                  1.

                  Съвместно действие 97/827/ПВР на Съвета от 5 декември 1997 г. относно създаването на механизъм за оценяване на прилагането и изпълнението на национално ниво на международните задължения за борба срещу организираната престъпност (ОВ L 344, 15.12.1997 г., стр. 7).

                  2.

                  Акт на Съвета от 18 декември 1997 г. за съставяне, на основание член К.3 от Договора за Европейския съюз, на Конвенцията за взаимопомощ и сътрудничество между митническите администрации (ОВ C 24, 23.1.1998 г., стр. 1).

                  3.

                  Съвместно действие 98/700/ПВР от 3 декември 1998 г., прието от Съвета на основание член К.3 от Договора за Европейски съюз, относно създаването на Европейска система за архивиране на изображения (FADO) (ОВ L 333, 9.12.1998 г., стр. 4).

                  4.

                  Решение 2000/375/ПВР на Съвета от 29 май 2000 г. за борба с детската порнография в Интернет (ОВ L 138, 9.6.2000 г., стр. 1).

                  5.

                  Решение 2000/641/ПВР на Съвета от 17 октомври 2000 г. за създаване на секретариат на съвместните надзорни органи за защита на личните данни, учредени с Конвенцията за създаване на Европейско полицейско бюро (Конвенцията за Европол), Конвенцията за използване на информационните технологии за нуждите на митниците и Конвенцията за прилагане на Споразумението от Шенген за постепенно премахване на контрола по общите граници (Шенгенска конвенция) (ОВ L 271, 24.10.2000 г., стр. 1).

                  6.

                  Решение 2000/642/ПВР на Съвета от 17 октомври 2000 г. относно условията за сътрудничество и обмен на информация между звената за финансово разузнаване на държавите-членки (ОВ L 271, 24.10.2000 г., стр. 4).

                  7.

                  Решение 2002/187/ПВР на Съвета от 28 февруари 2002 г. за създаване на Евроюст с оглед засилване на борбата срещу сериозната престъпност (ОВ L 63, 6.3.2002 г., стр. 1).

                  8.

                  Решение 2002/348/ПВР на Съвета от 25 април 2002 г. относно сигурността във връзка с футболни срещи с международно значение (ОВ L 121, 8.5.2002 г., стр. 1).

                  9.

                  Рамково решение 2002/465/ПВР на Съвета от 13 юни 2002 г. относно съвместните екипи за разследване (ОВ L 162, 20.6.2002 г., стр. 1).

                  10.

                  Рамково решение 2002/584/ПВР на Съвета от 13 юни 2002 г. относно европейската заповед за задържане и процедурите за предаване между държавите-членки (ОВ L 190, 18.7.2002 г., стр. 1).

                  11.

                  Решение 2003/659/ПВР на Съвета от 18 юни 2003 г. за изменение на Решение 2002/187/ПВР за създаване на Евроюст за засилване борбата срещу сериозната престъпност (ОВ L 245, 29.9.2003 г., стр. 44).

                  12.

                  Рамково решение 2005/214/ПВР на Съвета от 24 февруари 2005 г. относно прилагането на принципа за взаимно признаване на финансови санкции (ОВ L 76, 22.3.2005 г., стр. 16).

                  13.

                  Рамково решение 2006/783/ПВР на Съвета от 6 октомври 2006 г. за прилагане на принципа за взаимно признаване на решения за конфискация (ОВ L 328, 24.11.2006 г., стр. 59).

                  14.

                  Рамково решение 2006/960/ПВР на Съвета от 18 декември 2006 г. за опростяване обмена на информация и сведения между правоприлагащите органи на държавите-членки на Европейския съюз (ОВ L 386, 29.12.2006 г., стр. 89).

                  15.

                  Решение 2007/412/ПВР на Съвета от 12 юни 2007 г. за изменение на Решение 2002/348/ПВР относно сигурността във връзка с футболни срещи с международно значение (ОВ L 155, 15.6.2007 г., стр. 76).

                  16.

                  Решение 2007/845/ПВР на Съвета от 6 декември 2007 г. относно сътрудничеството между Службите за възстановяване на активи на държавите-членки при проследяване и установяване на облаги или друго имущество, свързани с престъпления (ОВ L 332, 18.12.2007 г., стр. 103).

                  17.

                  Рамково Решение 2008/675/ПВР на Съвета от 24 юли 2008 г. за вземане предвид присъдите, постановени в държавите-членки на Европейския съюз в хода на новообразувани наказателни производства (ОВ L 220, 15.8.2008 г., стр. 32).

                  18.

                  Рамково решение 2008/909/ПВР на Съвета от 27 ноември 2008 г. за прилагане на принципа за взаимно признаване към съдебни решения по наказателни дела, с които се налагат наказания лишаване от свобода или мерки, включващи лишаване от свобода, за целите на тяхното изпълнение в Европейския съюз (ОВ L 327, 5.12.2008 г., стр. 27).

                  19.

                  Решение 2008/976/ПВР на Съвета от 16 декември 2008 г. относно Европейската съдебна мрежа (ОВ L 348, 24.12.2008 г., стр. 130).

                  20.

                  Решение 2009/426/ПВР на Съвета от 16 декември 2008 г. за укрепване на Евроюст и за изменение на Решение 2002/187/ПВР за създаване на Евроюст с оглед засилване на борбата срещу сериозната престъпност (ОВ L 138, 4.6.2009 г., стр. 14).

                  21.

                  Рамково решение 2009/299/ПВР на Съвета от 26 февруари 2009 г. за изменение на рамкови решения 2002/584/ПВР, 2005/214/ПВР, 2006/783/ПВР, 2008/909/ПВР и 2008/947/ПВР, с което се укрепват процесуалните права на лицата и се насърчава прилагането на принципа за взаимно признаване на решения, постановени в отсъствието на заинтересованото лице по време на съдебния процес (ОВ L 81, 27.3.2009 г., стр. 24).

                  22.

                  Рамково решение 2009/315/ПВР на Съвета от 26 февруари 2009 г. относно организацията и съдържанието на обмена на информация, получена от регистрите за съдимост, между държавите-членки (ОВ L 93, 7.4.2009 г., стр. 23).

                  23.

                  Решение 2009/316/ПВР на Съвета от 6 април 2009 г. за създаване на Европейска информационна система за съдимост (ECRIS) в изпълнение на член 11 от Рамково решение 2009/315/ПВР (ОВ L 93, 7.4.2009 г., стр. 33).

                  24.

                  Решение 2009/371/ПВР на Съвета от 6 април 2009 г. за създаване на Европейска полицейска служба (Европол) (ОВ L 121, 15.5.2009 г., стр. 37).

                  25.

                  Рамково решение 2009/829/ПВР на Съвета от 23 октомври 2009 г. за прилагане между държавите-членки на Европейския съюз на принципа за взаимно признаване към актове за налагане на мерки за процесуална принуда като алтернатива на предварителното задържане (ОВ L 294, 11.11.2009 г., стр. 20).

                  26.

                  Решение 2009/917/ПВР на Съвета от 30 ноември 2009 г. относно използването на информационни технологии за митнически цели (ОВ L 323, 10.12.2009 г., стр. 20).

                  27.

                  Решение 2009/934/ПВР на Съвета от 30 ноември 2009 г. за приемане на правилата за прилагане, регламентиращи отношенията на Европол с партньорите му, включително обмена на лични данни и класифицирана информация (ОВ L 325, 11.12.2009 г., стр. 6).

                  28.

                  Решение 2009/936/ПВР на Съвета от 30 ноември 2009 г. за приемане на правилата за прилагане към аналитичните работни досиета на Европол (ОВ L 325, 11.12.2009 г., стр. 14).

                  29.

                  Решение 2009/968/ПВР на Съвета от 30 ноември 2009 г. за приемане на правилата за поверителност на информацията на Европол (ОВ L 332, 17.12.2009 г., стр. 17).


title: Решение на Съвета от 29 ноември 2004 година относно подписването на споразумение между Европейската общност и Република Сан Марино за предвиждане на мерки, равностойни на установените в Директива 2003/48/ЕО на Съвета относно данъчното облагане на доходи от спестявания под формата на лихвени плащания, и одобряването и подписването на придружаващия Меморандум за разбирателство

text:
Важна правна забележка

|

32004D0903

Официален вестник n° L 381 , 28/12/2004 стр. 0032 - 0032

		20041129Решение на Съветаот 29 ноември 2004 годинаотносно подписването на споразумение между Европейската общност и Република Сан Марино за предвиждане на мерки, равностойни на установените в Директива 2003/48/ЕО на Съвета относно данъчното облагане на доходи от спестявания под формата на лихвени плащания, и одобряването и подписването на придружаващия Меморандум за разбирателство(2004/903/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 94 във връзка с член 300, параграф 2, първа алинея от него,като взе предвид предложението на Комисията,като има предвид, че:(1) На 16 октомври 2001 г. Съветът упълномощи Комисията да води преговори с Република Сан Марино относно сключването на съответно споразумение, с което се осигурява приемането от Република Сан Марино на мерки, равностойни на прилаганите в Общността с оглед осигуряване на ефективно данъчно облагане на доходи от спестявания под формата на лихвени плащания,(2) Текстът на споразумението, резултат от проведените преговори, отразява надлежно директивите за водене на преговори, приети от Съвета. Споразумението е придружено от Меморандум за разбирателство между Европейската общност и нейните държави-членки и Република Сан Марино,(3) При условие, че на по-късна дата се приеме решение относно сключването на споразумението, желателно е да бъдат подписани двата документа, които бяха парафирани на 12 юли 2004 г. и имат потвърждение за одобрение от Съвета на Меморандума за разбирателство,РЕШИ:Член 1При условие, че на по-късна дата бъде прието решение за сключване на Споразумението между Европейската общност и Република Сан Марино за предвиждане на мерки, равностойни на установените в Директива 2003/48/ЕО на Съвета относно данъчното облагане на доходи от спестявания под формата на лихвени плащания, оправомощава председателя на Съвета да посочи лица, упълномощени да подпишат, от името на Общността, Споразумението и придружаващия го Меморандум за разбирателство и писмата от Европейската общност, които трябва да бъдат разменени в съответствие с член 21, параграф 2 от Споразумението и последния параграф от Меморандума за разбирателство.Съветът одобрява Меморандума за разбирателство.Текстовете на Споразумението и на Меморандума за разбирателство са приложени към настоящото решение.Член 2Настоящото решение се публикува в Официален вестник на Европейския съюз.Съставено в Брюксел на 29 ноември 2004 година.За СъветаПредседателL. J. Brinkhorst--------------------------------------------------


title: Решение на Съвета от 7 март 2011 година за назначаване на членовете и заместник-членовете на Консултативния комитет за координация на системите за социална сигурност от Ирландия, Франция и Нидерландия

text:
               17.3.2011

               BG

               Официален вестник на Европейския съюз

               C 83/3

         РЕШЕНИЕ НА СЪВЕТА
   от 7 март 2011 година
   за назначаване на членовете и заместник-членовете на Консултативния комитет за координация на системите за социална сигурност от Ирландия, Франция и Нидерландия
   2011/C 83/03
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), и по-специално член 75 от него,
   като взе предвид списъците с кандидатури, представени на Съвета от правителствата на държавите-членки,
   като има предвид, че:

               (1)

               С Регламент (ЕО) № 883/2004 бе създаден Консултативен комитет за координация на системите за социална сигурност.

               (2)

               С решение от 21 октомври 2010 г. (2) Съветът назначи членовете и заместник-членовете на Консултативния комитет за координация на системите за социална сигурност за периода от 20 октомври 2010 г. до 19 октомври 2015 г., с изключение на някои членове.

               (3)

               Правителствата на Ирландия, Франция и Нидерландия представиха кандидатури за няколко свободни места,

         ПРИЕ НАСТОЯЩОТО РЕШЕНИЕ:
   Член 1
   Назначават се за членове и заместник-членове на Консултативния комитет за координация на системите за социална сигурност от Ирландия, Франция и Нидерландия за периода до 19 октомври 2015 г.:
   I.   ПРЕДСТАВИТЕЛИ НА ПРАВИТЕЛСТВАТА

               Държава

               Членове

               Заместник-членове

               Ирландия

               Г-жа Anne McMANUS

               Г-н Tim RYAN

               Нидерландия

               Г-жа A. A. J. VRIJ

               Г-н A. G. BLOEMHEUVEL

   II.   ПРЕДСТАВИТЕЛИ НА ПРОФЕСИОНАЛНИТЕ СЪЮЗИ

               Държава

               Членове

               Заместник-членове

               Ирландия

               Г-н Stellan НЕRMANSSON

               Г-н Eamonn DEVOY

               Нидерландия

               Г-н G. VELDHUIS

               Г-жа H. DE GEUS

   III.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Членове

               Заместник-членове

               Ирландия

               Г-жа Claire JONES

               Г-жа Jean WINTERS

               Франция

               Г-жа Emilie MARTINEZ

               Г-жа Marie-Christine FAUCHOIS

               Нидерландия

               Г-жа L. M. VAN EMBDEN ANDRES

               Г-н R. BLAAKMAN

         Член 2
   Членовете и заместник-членовете, чиито кандидатури все още не са представени, ще бъдат назначени от Съвета на по-късна дата.
   Член 3
   Настоящото решение влиза в сила в деня на приемането му.

      Съставено в Брюксел на 7 март 2011 година.

            За Съвета

            Председател

         CZOMBA S.

      (1)  ОВ L 166, 30.4.2004 г., стр. 1.

      (2)  ОВ C 290, 27.10.2010 г., стр. 5.